Karelų krantas

Karelų krantas () – vakarinio Baltosios jūros kranto dalis.

Driekiasi nuo Kandos įlankos () iki Kemės miesto. Jame yra kelios giliai įsirėžusios įlankos – Kniažaja (Княжая губа), Kovda (губа Ковда), Čiupa (губа Чупа) ir kitos. Palei krantą išsidėsčiusios kelios salos, didžiausios – Velikis (остров Великий) ir Olenis (остров Олений). Pietinė dalis mažiau iškila ir išraižyta. Krantas pelkėtas, apaugęs spygliuočiais.

Svarbiausias uostas – Kemė. Kitos kranto gyvenvietės – Fedosejevka (Федосеевка), Beloje Morė (Белое Море), Zelenoborskis (Зеленоборский), Lesozavodskis (Лесозаводский), Kovda (Ковда), Čkalovskis (Чкаловский), Gridinas (Гридино) ir Kalgalakša (Калгалакша).

Jūros plotai prie kranto naudojami žvejybai.

Nuorodos 

 Karelų krantas. (Eina nuo Kemės apačioje iki viršutinio dešinio kampo) [Wikimapia žemėlapis]

Archangelsko sritis
Baltoji jūra
Rusijos krantai